wannaphong/clean_thaiwikipedia huggingface dataset:
# อาณาจักรในอาร์ดา
อาร์ดา (Arda) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ  ซึ่งประกอบด้วยทวีปต่างๆ และอาณาจักรของเผ่าพันธุ์ต่างๆ มากมาย ต่อไปนี้เป็นรายชื่ออาณาจักรสำคัญในอาร์ดาในแต่ละยุคสมัย

 ยุคที่หนึ่งและบรรพกาล 
 อาณาจักรของเอลฟ์ 
อาณาจักรของชาวโนลดอร์
 ฮิธลุม
 ดอร์-โลมิน
 เนฟรัสต์
 นาร์โกธรอนด์
 ดอร์โธนิออน
 โทลซิริออน
 กอนโดลิน
 พรมแดนมายดรอส
 เบเลริอันด์ตะวันออก
 ฮิมลัด
 ธาร์เกลิออน
 ช่องแคบมากลอร์

อาณาจักรของชาวซินดาร์
 เอกลาดอร์ หรือ โดริอัธ
 ฟาลัส

อาณาจักรของพวกอวาริหรือนันดอร์
 ลอรินันด์
 ออสซิริอันด์
 ดอร์วินิออน

 อาณาจักรของมนุษย์ 
 เอสโตลัด
 ดอร์-โลมิน
 ลาดรอส
 เบรธิล

 อาณาจักรของคนแคระ 
 คาซัดดูม
 โนกร็อด
 เบเลกอสต์
 บาร์-เอน-นิบิน-นอยก์ ถิ่นที่อยู่ของพวกคนแคระค่อม

 อาณาจักรของเอนท์ 
 ป่าใหญ่แห่งเอเรียดอร์
 ป่าฟังกอร์น
 ป่าทางตอนใต้ของเบเลริอันด์

 อาณาจักรของฝ่ายอธรรม 
 ดอร์-ดายเดลอธ
 อุทุมโน สร้างขึ้นก่อนยุคที่หนึ่ง ถูกทำลายระหว่างยุคที่หนึ่งขณะพวกเอลฟ์เดินทางไปอามัน และไม่ได้สร้างใหม่อีก
 อังก์บันด์ สร้างขึ้นก่อนยุคที่หนึ่ง ได้ฟื้นฟูก่อนการปรากฏของดวงจันทร์เพื่อคอยรับมอร์ก็อธ

 ยุคที่สอง 
 อาณาจักรของเอลฟ์ 
อาณาจักรของชาวโนลดอร์
 ลินดอน
 เอเรกิออน

อาณาจักรของชาวซินดาร์
 ป่าใหญ่กรีนวู้ด (ในการปกครองของโอโรแฟร์)

อาณาจักรของอวาริหรือนันดอร์
 ลอรินันด์ (ภายหลังคือ ลอธลอริเอน)
 เอเดลลอนด์ แคว้นใต้ของลอรินันด์

 อาณาจักรของมนุษย์ 
 นูเมนอร์
 ลอนดายร์
 อาร์นอร์
 กอนดอร์

 อาณาจักรของคนแคระ 
 คาซัดดูม
 โนกร็อด (เสียหายเป็นส่วนใหญ่)
 เบเลกอสต์ (เสียหายเป็นส่วนใหญ่)

 อาณาจักรของฝ่ายอธรรม 
 มอร์ดอร์
 คิริธอุงโกล

 ยุคที่สาม 
 อาณาจักรของเอลฟ์ 
อาณาจักรของชาวโนลดอร์ ซินดาร์ และนันดอร์บางส่วน
 ลินดอน
 ลอธลอริเอน
 เมิร์ควู้ด (ในการปกครองของธรันดูอิล)
 อิมลาดริส

 อาณาจักรของมนุษย์ 
อาณาจักรของชาวดูเนไดน์และอาณาจักรพันธมิตร
 กอนดอร์
 โดลอัมร็อธ
 อุมบาร์
 อาร์นอร์
 อาร์เธไดน์
 คาร์โดลัน
 รูห์เดาร์
 โรห์วานิออน
 ดินแดนแห่งเอโอเธด
 โรฮัน
 เดล 
 เอสการ็อธ
 บรี (อยู่ร่วมกับฮอบบิท)
 ดันแลนด์

อื่นๆ
 ฮารัด
 คอร์แซร์แห่งอุมบาร์
 คานด์
 รูห์น

 อาณาจักรของคนแคระ 
 คาซัดดูม (ล่มสลายลงในปีที่ 1981)
 เบเลกอสต์ (เสียหายเป็นส่วนใหญ่ ฟื้นฟูในปี 2770)
 เอเรบอร์ หรือภูเขาโลนลี่ (1999-2210, ฟื้นฟู 2570-2770, กู้คืนสำเร็จ 2941)
 เทือกเขาสีเทา (เริ่มก่อตั้ง 2210 ร้าง 2589)
 ภูเขาไอร์อ้อน (เริ่มก่อตั้ง 2589)

 อาณาจักรของฮอบบิท 
 ทุ่งแกลดเดน
 ไชร์
 บรี

 อาณาจักรของเอนท์ 
 ป่าฟังกอร์น

 อาณาจักรของฝ่ายอธรรม 
 มอร์ดอร์
 บารัดดูร์
 โดลกุลดัวร์
 อังก์มาร์
 ไอเซนการ์ด

 ยุคที่สี่ 
อาณาจักรของมนุษย์
 ราชอาณาจักรใหม่ แห่งอาร์นอร์และกอนดอร์
ผนวกด้วยดินแดนต่อไปนี้
 ป่าดรูอะดาน
 ไชร์
 ฟังกอร์น ในความดูแลของพวกเอนท์
 โรฮัน
 ฮารัด
 คานด์
 รูห์น
 นัวร์เนน
 เดล และ เอสการ็อธ
 ดอร์วินิออน

อาณาจักรคนแคระ
 ภูเขาไอร์อ้อน
 หมู่ถ้ำแห่งอะกลารอนด์
 อาณาจักรใต้ขุนเขาแห่งเอเรบอร์
 มอเรีย ฟื้นฟูใหม่โดย ดูรินองค์สุดท้าย
 เอเร็ดลูอิน (เทือกเขาสีน้ำเงิน)
 เอเร็ดมิธริน (เทือกเขาสีเทา)

อาณาจักรเอลฟ์
 ป่าใหญ่กรีนวู้ด
 ลอริเอน สองฟากฝั่งของอันดูอิน
 อิธิลิเอน ภายใต้การนำของเลโกลัส
 บางส่วนในลินดอน
# มากลอร์
มากลอร์ (Maglor) เป็นตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน เขาเป็นบุตรคนที่สองของเฟอานอร์ เจ้าชายเอลฟ์ชาวโนลดอร์ผู้รังสรรค์ดวงมณีซิลมาริล มากลอร์เป็นกวีและนักดนตรีที่เก่งฉกาจ ได้ชื่อว่าเป็นคีตกรผู้ยิ่งยงที่สุดแห่งมิดเดิลเอิร์ธไม่มีผู้ใดเสมอเหมือน เป็นผู้มีจิตใจอ่อนโยนที่สุดในบรรดาพี่น้องอันเป็นลักษณะของแนร์ดาเนลผู้เป็นมารดา

มากลอร์ได้ให้คำสาบานต่อบิดาของตนเช่นเดียวกับพี่น้องคนอื่นๆ ในอันจะติดตามทวงคืนดวงมณีซิลมาริลมาให้ได้ ไม่ยอมให้ตกอยู่ในมือของผู้ใด คำสาบานนี้นำพาชะตากรรมสุดท้ายมาสู่ตัวเขากับพี่น้องและบรรดาผู้ติดตามทั้งหมด มากลอร์เป็นผู้ให้ความช่วยเหลือแก่พี่น้องฝาแฝด เอลรอนด์และเอลรอส ระหว่างที่กองกำลังของพวกเขาเข้าโจมตีที่มั่นสุดท้ายของพวกเอลฟ์ที่ปากแม่น้ำซิริออน ทำให้เด็กทั้งสองรอดชีวิตจากสงครามประหัตประหารญาติคราวนั้นมาได้
# ศุภชัย จันทร์สุวรรณ์
ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม

 ประวัติ  
ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน ศิลปินแห่งชาติ::National Artist
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และเคยดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์ A Biographical Sketch of the Writer 

 ผลงานการแสดง 
ในปี พ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้

นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่น ๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่าง ๆ ทั้งในประเทศและในต่างประเทศ

 เกียรติคุณ 
 รางวัลข้าราชการพลเรือนดีเด่นในปี 2542
 รางวัลประกายเพชร ในปี 2544
 รางวัลเพชรสยาม ในปี 2548
 ศิลปินแห่งชาติ สาขาศิลปะการแสดง (นาฏศิลป์) พ.ศ. 2548

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐ , เล่ม ๑๓๔ ตอนที่ ๔๗ ข หน้า ๕๘, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๑๐๒, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๓ ตอนที่ ๒๔ ข หน้า ๑๔๓, ๒๕ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๐ ตอนที่ ๖ ข หน้า ๙๗, ๑๓ มีนาคม ๒๕๔๖
# มายดรอส
มายดรอส (Maedhros) คือตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน Unfinished Tales และ ตำนานบุตรแห่งฮูริน มายดรอสเป็นตัวละครที่ทรหดอดทนมาก และเป็นแหล่งสร้างงานของศิลปินหลายคนเช่น เจนนี โดลเฟน และ อลัน ลี

ตามปกรณัม มายดรอสเป็นโอรสองค์ใหญ่ของเฟอานอร์ เจ้าชายเอลฟ์ชาวโนลดอร์ผู้สร้างดวงมณีวิเศษซิลมาริลซึ่งเป็นแก่นหลักของตำนานแห่งมิดเดิลเอิร์ธ มายดรอสได้ให้คำสาบานต่อบิดาในการติดตามทวงคืนดวงมณีจากการช่วงชิงของผู้อื่น อันเป็นคำสาบานที่นำชะตากรรมมาสู่บุตรแห่งเฟอานอร์และผู้ให้คำสาบานทุกคน มายดรอสได้นำศึกเข้าต่อรบกับมอร์ก็อธหลายครั้ง ทั้งทำสงครามกับเอลฟ์ด้วยกันเองด้วยเพื่อชิงซิลมาริล ในที่สุดคำสาบานอันร้ายกาจก็นำความพินาศมาสู่ตัวเขาและน้องชายทุกคน
# สงครามเจ็ดปี (แก้ความกำกวม)
สงครามเจ็ดปี อาจหมายถึง
 สงครามเจ็ดปี อันมียุทธบริเวณครอบคลุมทั้งภาคพื้นยุโรป ระหว่าง พ.ศ. 2297-2306
 สงครามเจ็ดปีในยุโรปเหนือ (Northern Seven Years' War) หรือเป็นที่รู้จักในชื่อ สงครามนอร์ติกเจ็ดปี (Nordic Seven Years' War) ระหว่าง พ.ศ. 2106–2113
 การรุกรานเกาหลีของญี่ปุ่น (พ.ศ. 2135-2141)
 สงครามกันโบสท์ (Gunboat War) ระหว่าง พ.ศ. 2344-2357
# โรงเรียนช่างฝีมือในวัง
โรงเรียนช่างฝีมือในวัง (เดิมชื่อ วิทยาลัยในวัง หรือ โรงเรียนผู้ใหญ่พระตำหนักสวนกุหลาบ)  เป็นโรงเรียนในสังกัดกรมส่งเสริมการเรียนรู้ กระทรวงศึกษาธิการ ก่อตั้งขึ้นตามพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่จะให้มีการถ่ายทอดความรู้เกี่ยวกับงานช่างประดิษฐ์ของสตรีให้แพร่หลายในวงกว้าง และเป็นการสืบสาน ฟื้นฟูช่างฝีมือไทย และอนุรักษ์ศิลปวัฒนธรรมไทย และฝึกสอนวิชาให้แก่ผู้ที่ต้องการนำไปประกอบอาชีพ

โรงเรียนช่างฝีมือในวัง (หญิง) จัดตั้งขึ้นโดยกรมการศึกษานอกโรงเรียน เมื่อวันที่ 25 เมษายน พ.ศ. 2529 ตามคำขอของสำนักพระราชวัง และเริ่มเปิดทำการสอนเมื่อวันที่ 20 พฤษภาคม พ.ศ. 2529 ส่วนโรงเรียนช่างฝีมือในวัง (ชาย) เริ่มเปิดสอนเมื่อปี พ.ศ. 2531 โดยใช้สถานที่บริเวณอาคารเรือนห้องเครื่องสมเด็จพระศรีสวรินทิราบรมราชเทวี พระพันวัสสาอัยยิกาเจ้า ภายในเขตพระราชฐานชั้นใน พระบรมมหาราชวัง  

ปัจจุบัน โรงเรียนช่างฝีมือในวัง แบ่งเป็น 2 ส่วน คือ
 โรงเรียนช่างฝีมือในวัง (หญิง) ปัจจุบัน ตั้งอยู่ที่ตำหนักพระองค์เจ้าอาทรทิพยนิภา ในเขตพระราชฐานชั้นใน ตั้งแต่วันที่ 22 พฤษภาคม 2532 เปิดสอนหลักสูตร 3 แผนกวิชา คือ 1. วิชาอาหารและขนม สอนการทำอาหารคาว อาหารหวาน อาหารว่าง การแกะสลักผักผลไม้ การถนอมอาหาร และงานบริการอาหาร 2. วิชาช่างดอกไม้สด สอนการ ร้อยมาลัย การปักพุ่ม เครื่องแขวน  การประดิษฐ์ดอกไม้สดในงานพิธีต่าง ๆ 3. ช่างปักสะดึง สอนตั่งแต่การทำแม่สะดึง ขาสะดึง การปักสะดึงในแบบโบราณ
 โรงเรียนช่างฝีมือในวัง (ชาย) ตั้งอยู่ที่อาคารหออุเทสทักสินา ริมถนนหน้าพระลาน เปิดสอนวิชางานเขียน งานแกะสลักงานลงรักปิดทอง งานลายรดน้ำ งานปั้นปูนสด งานเบญจรงค์ งานปักจักรอุตสาหกรรมโรงเรียนผู้ใหญ่พระตำหนักสวนกุหลาบ

 ตำหนักพระองค์เจ้าอาทรทิพยนิภา
# กรด 4-คลอโรฟีนอกซีแอซีติก
กรด 4-คลอโรฟีนอกซีแอซีติก  เป็นออกซินที่ใช้ในการเพิ่มการติดผลของมะเขือเทศ เพิ่มขนาดผลขององุ่นและสับปะรด สารบริสุทธิ์อยู่ในรูปผลึกสีขาว ละลายได้ดีในแอลกอฮอล์
หมวดหมู่:ออกซิน
คลอโรฟีนอกซีแอซีติก
คลอโรฟีนอกซีแอซีติก
คลอโรฟีนอกซีแอซีติก
# ปิยะวัฒน์ เข็มเพชร
ปิยะวัฒน์ เข็มเพชร (เกิด 16 ธันวาคม พ.ศ. 2516) ชื่อเล่น นัท หรือชื่อในวงการ พีเค เป็นพิธีกร นักร้อง ดีเจชาวไทย ศึกษาที่สหรัฐนาน 17 ปี และศึกษาระดับอุดมศึกษาในสาขา International Business จาก Hofstra University (อดีตวิทยาเขตของ New York University)  

พีเคได้ทำงานเพลงในนามวง Sane สังกัดจีเอ็มเอ็ม แกรมมี่ ในปี พ.ศ. 2547 ร่วมกับสมาชิกอีก 3 คนคือ นพดล ชีวิตานนท์, วสันต์ จันทร์สุข และ ปฏิเวธ ประทุมทิพย์ ในแนวเพลงอาร์แอนด์บี มีผลงานชุดแรกคือ Sound Of Sanity ในส่วนงานดีเจ เขาเป็นดีเจให้คลื่น เรดิโอ โน พร็อบเล็ม  ในปี 2543 และยังมีผลงานพิธีกร รายการแคมปัสซีรีส์ ไอทีวี และ รายการ มันแปลกดีนะ และยังพากย์เสียงภาษาไทยให้กับภาพยนตร์เรื่อง Bee Movie (2007) และ TMNT (2007) ปิยะวัฒน์ เข็มเพชร nangdee.com

 ชีวิตส่วนตัว 
ก่อนหน้านี้เคยคบหากับพัชรศรี เบญจมาศ ช่วงปี 2549-2551 เพียงสองปีเศษ เคยคบหากับจูน ปวีณา รุ่งรัตนวิไล  ช่วงปี 2551-2552  เคยคบหากับใหม่ ธิดารัตน์ มั่นสินธร ช่วงปี 2552-2555 และเคยคบหากับ ณัฐฐชาช์ บุญประชม (โย) ตั้งแต่ปี 2555 จดทะเบียนสมรสเมื่อวันที่ 16 ตุลาคม พ.ศ. 2562  ก่อนจะหย่าเมื่อวันที่ 1  มีนาคม พ.ศ. 2567 และตัดสินใจเปิดตัวคบหากับโจลี่ เหงียน นางแบบสาวชาวเวียดนาม ก่อนที่สุดท้ายโจลี่จะออกมาแก้ข่าวบนช่องทางโซเชียลของเธอว่า ฝ่ายชายหมกมุ่นกับเธอและตาม Stalker เธอ

 ผลงาน 

 พิธีกร 
 อสูรชายโชว์ ทางสถานีโทรทัศน์ไอทีวี และสถานีโทรทัศน์ทีไอทีวี
 The Show 1 นาที 1 ล้าน ทางสถานีวิทยุโทรทัศน์กองทัพบกช่อง 5
 ฅ คนรักรถ ทางสถานีวิทยุโทรทัศน์กองทัพบกช่อง 5
 บันทึกลึกลับ ทางสถานีวิทยุโทรทัศน์กองทัพบกช่อง 5
 คาหนังคาเขา ทางสถานีโทรทัศน์โมเดิร์นไนน์ทีวี (พ.ศ. 2549 - 2555)
 Mic idol (ผลิตโดย จีเอ็มเอ็มทีวี) ทางสถานีวิทยุโทรทัศน์กองทัพบกช่อง 5 (2 สิงหาคม - 27 ธันวาคม พ.ศ. 2551)
 ตัวนิด พิชิตล้าน ทางสถานีวิทยุโทรทัศน์ไทยทีวีสีช่อง 3 (6 กรกฎาคม พ.ศ. 2556 - 2557)
 The Love Machine วงล้อ ลุ้นรัก ทางสถานีวิทยุโทรทัศน์ไทยทีวีสีช่อง 3 และ ช่อง 3 เอชดี คู่กับ ศกุนตลา เทียนไพโรจน์ (7 กันยายน พ.ศ. 2558 - 12 มิถุนายน พ.ศ. 2560)
 รายการ ทำDE ขายดี ทางสถานีวิทยุโทรทัศน์กองทัพบกช่อง 5 คู่กับ สุพชร ไตรวิจิตรศิลป์ (พ.ศ. 2560)
 รายการ คุยเช้าShow และ คุยแซ่บShow ทางช่องวัน 31
 นางงามจักรวาล 2018 รอบ Preliminary
 คนจะรวยช่วยไม่ได้ ทางช่อง 7HD
 มิสยูนิเวิร์สไทยแลนด์ 2562 
 มิสยูนิเวิร์สไทยแลนด์ 2563 ร่วมกับ ริสา หงษ์หิรัญ
 แรงกรรมเรื่องเล่าชาวบ้าน โดยอาจารย์ยอด ทางช่องเวิร์คพอยท์
 เรื่องจริง Night Life ทางช่อง 7HD
 มิสยูนิเวิร์สไทยแลนด์ 2564 ร่วมกับ อแมนด้า ออบดัม
 มิสยูนิเวิร์สไทยแลนด์ 2565
 มิสยูนิเวิร์สไทยแลนด์ 2566

 รายการวิทยุ 
 EFM แฉข่าวเช้า ที่ อีเอฟเอ็ม 94 ทุกวันพุธ เวลา 08.00-10.00 น. ร่วมกับ วรินดา ดำรงผล และ เตชินท์ พลอยเพชร

 ละคร 
 ปริศนา รับบท สันต์ ทางสถานีโทรทัศน์สีกองทัพบกช่อง 7 (พ.ศ. 2543)
# ไมตี้ โจ ยัง สัญชาตญาณป่า ล่าถล่มเมือง
ไมตี้ โจ ยัง เป็นภาพยนตร์ของดิสนีย์ ปี 1998 กำกับภาพยนตร์โดย รอน อันเดอร์วู้ดส์
# กรดฟีนิลแอซีติก
กรดฟีนิลแอซีติก  เป็นออกซินพบในพืชทั่วไปแต่มีผลต่อการควบคุมการเจริญเติบโตของพืชน้อยกว่า IAA

 แหล่งข้อมูลอื่น 
 Synthesis of Phenylacetic Acid
 Synthesis of Phenylacetic Acid (Rhodium mirror) 
 MSDS for phenylacetic acid
# สับขาหลอก
สับขาหลอก  เป็นท่าหลอกล่อหรือทริกอย่างหนึ่งในการเล่นฟุตบอล โดยผู้ครองบอลจะตวัดขาข้างหนึ่งข้ามบอลไป อาจทำหลาย ๆ ครั้ง ทำสลับขาได้ ถ้าเริ่มต้นจากการคลึงบอลหนึ่งครั้ง แล้วใช้เท้าข้างเดิมข้ามบอล (สับขา) แล้วใช้เท้าอีกข้างแตะบอลหนีไปอีกทางเรียกว่า ท่าซิสเซ่อ ถ้าเพิ่มการสับขาไปอีกหนึ่งครั้งเรียกว่า double scissors แต่ถ้าครั้งสุดท้ายแตะหนีมาทางเดิมจะเรียกว่า reverse scissors 

นักเตะที่ใช้ทริกนี้ได้ดีมีหลายคนเช่น ซีเนอดีน ซีดาน, มาราโดน่า, โรนัลโด, คริสเตียโน โรนัลโด, โรบิญโญ่, โรนัลดิญโญ่ ,ธีรเทพ วิโนทัย เป็นต้น
# กรดอินโดล-3-บิวทีริก
กรดอินโดล-3-บิวทีริก (Indole-3-butyric acid; IBA) แต่เดิมจัดเป็นสารสังเคราะห์ที่ออกฤทธิ์เป็นออกซิน แต่ต่อมาพบการสร้าง IBA ในเมล็ดและใบของข้าวโพดและพืชใบเลี้ยงคู่อีกหลายชนิด จึงจัดว่าเป็นฮอร์โมนพืชด้วยWilliam. G.Hopkins(1999). Introduction to Plant Physiology. John Wiley and Sons. ISBN 0-471-19281-3 IBA ที่เป็นสารสังเคราะห์ใช้ในการเร่งรากของกิ่งปักชำ สารบริสุทธิ์เป็นผลึกสีขาว ละลายได้ดีในแอลกอฮอล์ เมื่ออยู่ในรูปสารละลายจะสลายตัวได้เร็ว ในด้านการเพาะเลี้ยงเนื้อเยื่อพืช ใช้ชักนำการเกิดรากจากยอด เป็นที่นิยมใช้กันอย่างแพร่หลายในต่างประเทศ
 อ้างอิง
# เงาฮู
เงาฮู  เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนนางผู้ใหญ่แห่งราชวงศ์ฮั่น ซื่อสัตย์และจงรักภักดีต่อพระเจ้าฮั่นเซ่าตี้ ภายหลังจากศึกสิบขันทีที่ร่วมกันสังหารโฮจิ๋นพร้อมกับชิงตัวพระเจ้าฮั่นเซ่าตี้และพระเจ้าเหี้ยนเต้ออกจากวังหลวง จนตั๋งโต๊ะเข้าปราบปรามความวุ่นวายและยึดครองอำนายภายในราชสำนัก กระทำการหยาบช้า เข่นฆ่าขุนนางที่มีความเห็นแตกต่างจากตนเอง 

 ประวัติ 

เงาฮูเป็นหนึ่งในขุนนางที่มีความคับแค้นใจต่อตั๋งโต๊ะ คิดจะฆ่าตั๋งโต๊ะตลอดเวลา ครั้นอยู่มาวันหนึ่งเงาฮูนำมีดเหน็บซ่อนไว้ในเสื้อและเข้าเฝ้าตั๋งโต๊ะตามปกติ รอดูท่าทีตั๋งโต๊ะที่ประตูวังพอตั๋งโต๊ะออกมาถึงหน้าประตูวัง เงาฮูก็ถอดมีดที่เหน็บไว้ในเสื้อออกเพื่อจะแทงตั๋งโต๊ะ แต่ตั๋งโต๊ะเห็นเสียก่อนและรับมีดไว้ได้ทัน ลิโป้บุตรบุญธรรมของตั๋งโต๊ะจึงรีบวิ่งเข้าไปจับตัวเงาฮูไว้แล้วว่า "เหตุใดตัวจึงมาคิดทำร้ายมหาอุปราชผู้เป็นบิดาของเราดังนี้" แต่เงาฮูไม่กลัวลิโป้และตอบว่า "อ้ายตั๋งโต๊ะทำการหยาบช้า กูจะตัดเอาศีรษะประกาศแก่เทวาแลมนุษย์ให้เห็นประจักษ์จงทั่ว"ตั๋งโต๊ะได้เป็นที่เชียงก๊กสำเร็จราชการ, สามก๊ก ฉบับเจ้าพระยาพระคลัง (หน) เล่ม 1, สำนักพิมพ์ศิลปาบรรณาคาร, พ.ศ. 2544, หน้า 49 ตั๋งโต๊ะเมื่อได้ยินเงาฮูด่าตนเองก็โกรธ จึงสั่งให้บู๋ซูนำตัวเงาฮูไปแล่เนื้อเสียให้ตาย ครั้นเมื่อบู๋ซูเข้าควบคุมตัวเงาฮู เงาฮูก็มิได้เกรงกลัวความตาย ยังคงด่าทอสาปแช่งตั๋งโต๊ะด้วยถ้อยคำหยาบช้า จนกระทั่งบู๋ซูลงดาบสิ้นใจ
# จอน บอน โจวี
จอน บอนโจวี หรือ จอห์น แฟรนซิส บอนโจวี จูเนียร์ หนึ่งในสมาชิกวงบอน โจวี เกิดวันที่ 2 มีนาคม ค.ศ. 1962 เกิดที่เมืองเพิร์ทแอมบอย (Perth Amboy) รัฐนิวเจอร์ซีย์ สหรัฐอเมริกา เป็นบุตรของจอห์น ฟรานซิส บอนโจวี (John Francis Bongiovi) และแครอล ชาร์คีย์ (Carol Sharkey) จอนเป็นชาวอเมริกันเชื้อสายอิตาลี เนื่องจากบิดาของเขามีเชื้อสายอิตาลี

แหล่งข้อมูลอื่น
# การได้เปรียบเชิงกล
การได้เปรียบเชิงกล (mechanical advantage) คืออัตราส่วนของผลคูณของแรงหรือทอร์กที่ใส่เข้าไปในงาน โดยเมื่อการได้เปรียบเชิงกลมีค่ามากกว่า 1 จะเป็นการผ่อนแรง การคำนวณ

สูตร W/E

W = แรงต้าน
E = แรงพยายาม

(M.A. ไม่มีหน่วย)

 การได้เปรียบเชิงกล =1 (W=E) ไม่ผ่อนแรง แต่อำนวยความสะดวก
 การได้เปรียบเชิงกล <1 (W<E) ไม่ผ่อนแรง เสียเปรียบเชิงกล
 การได้เปรียบเชิงกล >1 (W>E) ผ่อนแรง ได้เปรียบเชิงกล
# เลตเตอร์ออฟเครดิต
เลตเตอร์ออฟเครดิต หรือ ตราสารเครดิตศัพท์บัญญัติ ราชบัณฑิตยสถาน สาขานิติศาสตร์ ๑๑ มี.ค. ๒๕๔๕  คือ เอกสารที่มีขึ้นเพื่อยืนยันการชำระเงินในการซื้อขายที่ผู้ซื้อขอให้ธนาคารเป็นผู้ชำระให้แทน เลตเตอร์ออฟเครดิตเป็นวิธีหนึ่งที่ได้รับความนิยมเพราะทำให้ผู้ขายมั่นใจว่าจะได้รับเงินค่าสินค้า เลตเตอร์ออฟเครดิตออกโดยสถาบันการเงินตามคำสั่งของผู้ซื้อเพื่อแสดงเป็นหลักประกันการชำระเงิน ผู้ขายสินค้าได้รับเงินเมื่อส่งมอบสินค้า และผู้ซื้อสินค้าจะได้รับสินค้าเมื่อจ่ายเงินค่าสินค้า

เลตเตอร์ออฟเครดิต อาจเรียกในชื่ออื่น เช่น Documentary Letter of Credit หรือ Commercial Documentary Letter of Credit

เลตเตอร์ออฟเครดิต แบ่งเป็นสองชนิดหลัก 
ชนิดเพิกถอนได้ เมื่อมีธนาคารของผู้ซื้อออกตราสารให้แก่ธนาคารฝ่ายผู้ขายแล้ว ธนาคารฝ่ายผู้ซื้อหรือผู้ซื้อสามารถบอกเลิกตราสารนั้นได้ โดยไม่ต้องให้ฝ่ายผู้ขายหรือธนาคารฝ่ายผู้ขายยินยอม ตราสารแบบนี้จึงไม่นิยมใช้ในการทำการค้าระหว่างกัน
ชนิดเพิกถอนไม่ได้ เมื่อผู้ซื้อให้ธนาคารฝ่ายตนออกตราสารแก่ธนาคารฝ่ายผู้ขายแล้ว ไม่สามารถทำการยกเลิกหรือเปลี่ยนแปลงเงื่อนไขใดๆในตราสารนั้นได้อีก อนึ่งตราสารที่ไม่ได้ระบุว่าเพิกถอนได้นั้นถือว่าเป็นชนิดที่เพิกถอนไม่ได้

นอกจากนี้ L/C ยังสามารถแบ่งได้ตามลักษณะการเรียกเก็บเงิน คือ
 L/C at sight คือ LC ที่มีการชำระเงินทันที (ภายใน 5-10 ทำการ) หลังจากที่ผู้ขายได้ทำตามเงื่อนไขในเอกสาร L/C ครบถ้วนตามระบุไว้ LC ประเภทนี้จะเป็นรูปแบบมาตรฐานที่นิยมใช้กันและผู้ขายจะได้รับเงินจากผู้ซื้อเร็วที่สุด
 Usance L/C คือ LC ที่จะชำระเงินตามวันที่ระบุไว้ (ในอนาคต) หลังจากได้รับเอกสารครบถ้วนตามที่ระบุไว้ ซึ่ง Usance L/C ต่างกับ L/C at Sight ตรงที่ L/C at Sight ผู้ขายจะได้รับเงินทันที เมื่อทำตามเงื่อนไขครบ แต่ Usance L/C ผู้ขายจะได้รับเงินตามวันที่ที่ระบุไว้เท่านั้นL/C at Sight

ประโยชน์ของการเปิด L/C

ประโยชน์ของการเปิด L/C คือ ทั้งผู้ซื้อและผู้ขายมีความเสี่ยงต่ำ ผู้ซื้อไม่จำเป็นต้องใช้เงินสดในการมัดจำหรือสั่งซื้อสินค้า ทำให้สามารถได้รับสินค้ามาขายก่อนและค่อยนำเงินที่ได้จากการขายสินค้ามาชำระเคลียกับทางธนาคาร L/C  ภายใน 90 วัน ช่วยให้ธุรกิจไม่ขาดสภาพคล่องทางการเงิน  สำหรับฝ่ายผู้ขายสินค้า ก็ได้รับประโยชน์จากการรับ L/C  เช่นกัน ถ้าหากผู้ขายสินค้าได้รับ L/C  at sight 100% (คือ L/C  ประเภทเพิกถอนไม่ได้) ก็สามารถไว้วางใจได้ว่าเมื่อส่งสินค้าไปให้กับผู้ซื้อแล้วจะได้รับเงินค่าสินค้าจากผู้ซื้อจริงประโยชน์ของการเปิด L/C

 หลักการ 
เลตเตอร์ออฟเครดิต เป็นสัญญาชนิดหนึ่งเกี่ยวข้องกับการซื้อขายและใช้ธนาคารเป็นตัวกลาง แต่ธนาคารไม่ได้มีส่วนเกี่ยวข้องกับการซื้อขายนั้น ธนาคารมีหน้าที่ตรวจสอบความถูกต้องของเอกสารและเงื่อนไขและชำระเงินแก่ผู้ขาย เมื่อฝ่ายผู้ขายปฏิบัติตามเงื่อนไขครบถ้วน ทั้งนี้มีข้อยกเว้นเพียงกรณีเดียวคือการฉ้อฉลที่เป็นเหตุให้ธนาคารปฏิเสธการชำระเงินแก่ผู้ขายได้
# ไร่ส้ม
บริษัท ไร่ส้ม จำกัด เป็นนิติบุคคลผู้ประกอบธุรกิจ รับจ้างผลิต และสร้างสรรค์งานภาพยนตร์ หรืองานวิทยุโทรทัศน์ ในทุกรูปแบบ ก่อตั้งโดยสรยุทธ สุทัศนะจินดา

 ประวัติ 
บริษัท ไร่ส้ม จำกัด จดทะเบียนจัดตั้ง เมื่อวันที่ 27 กุมภาพันธ์ พ.ศ. 2547 ด้วยทุนจดทะเบียน 1 ล้านบาท มีสรยุทธเป็นผู้ถือหุ้นรายใหญ่ ในอัตราร้อยละ 99.9 สำนักงานเลขที่ 264 ซอยลาดพร้าว 130 ถนนลาดพร้าว แขวงคลองจั่น เขตบางกะปิ กรุงเทพมหานคร มีผลงานที่สร้างชื่อเสียง จากการผลิตรายการโทรทัศน์ประเภทข่าวและเหตุการณ์ปัจจุบัน คือ เรื่องเล่าเช้านี้, จับเข่าคุย ทางไทยทีวีสีช่อง 3 และ คุยคุ้ยข่าว ทางช่อง 9 

 การเงิน 
เมื่อเดือนสิงหาคม พ.ศ. 2551 บริษัทฯ ได้แจ้งผลประกอบการต่อกรมพัฒนาธุรกิจการค้า กระทรวงพาณิชย์ ว่า ในปี พ.ศ. 2550 บริษัทฯ มีรายได้ 207.8 ล้านบาท กำไรสุทธิ 99.3 ล้านบาท และสินทรัพย์ 140.6 ล้านบาท, พ.ศ. 2549 มีรายได้ 323 ล้านบาท กำไรสุทธิ 86 ล้านบาท และสินทรัพย์ 104.9 ล้านบาท, และปี พ.ศ. 2548 มีรายได้ 251.8 ล้านบาท กำไรสุทธิ 132.7 ล้านบาท และสินทรัพย์ 134.8 ล้านบาท รวมรายได้สามปีย้อนหลัง เป็นเงิน 782.6 ล้านบาท รวมกำไรสุทธิ 318 ล้านบาท

นอกจากนี้ ยังมีหน่วยงานของรัฐอีกสองแห่ง เข้าซื้อเวลาโฆษณากับบริษัทฯ ในช่วงสองปีที่ผ่านมา รวมเป็นวงเงินทั้งสิ้น ประมาณ 35.7 ล้านบาท ดังนี้
 กรมส่งเสริมการส่งออก กระทรวงพาณิชย์
 จัดจ้างให้ประชาสัมพันธ์โครงการ ไทยแลนด์ เอ็กซ์พอร์ท ไฮไลท์ส เมื่อเดือนกันยายน พ.ศ. 2548 เป็นเงิน 1 ล้านบาท
 จัดจ้างให้ประชาสัมพันธ์งานแสดงสินค้า ผ่านรายการเรื่องเล่าเช้านี้ เมื่อเดือนตุลาคม พ.ศ. 2548 เป็นเงิน 5.9 ล้านบาท
 ธนาคารออมสิน (สังกัดกระทรวงการคลัง)
 จัดจ้างให้วางสื่อในรายการ เรื่องเล่าเช้านี้ และ เรื่องเล่าเสาร์-อาทิตย์ ระหว่างเดือนมิถุนายน พ.ศ. 2550-พฤศจิกายน พ.ศ. 2551 โดยทำสัญญาต่อเนื่อง 5 ครั้ง ครั้งละประมาณ 3 เดือน รวมเป็นเงิน 28.8 ล้านบาท โดยในครั้งหลังสุด ราวกลางเดือนพฤษภาคม พ.ศ. 2551 เป็นเงิน 9.6 ล้านบาท

 บริษัท ชัดถ้อยชัดคำ จำกัด
# แรสเบอร์รี
thumb|ผลแรสเบอร์รี
แรสเบอร์รี หรือ ราสป์เบอร์รี   เป็นชื่อเรียกผลไม้หลายชนิดในสกุล Rubus (สกุลเดียวกับแบล็กเบอร์รี) ส่วนใหญ่อยู่ในสกุลย่อย Idaeobatus มีต้นกำเนิดมาจากแถบยุโรป ผลแรสเบอร์รีสามารถรับประทานได้ซึ่งมีทั้งรสหวานและเปรี้ยว ผลมีสีแดงขนาดเล็กและยังเป็นผลไม้ทางการค้าที่สำคัญ สามารถเจริญเติบโตได้อย่างกว้างขวางทุกสภาพภูมิอากาศทั่วโลกแต่นิยมปลูกกันในพื้นที่ที่มีอากาศหนาวเช่นยุโรปและอเมริกา ลำต้นและตัวต้นก็มีความแข็งแรงมากสามารถขยายพันธุ์ไปได้เรื่อยๆไม่มีขีดจำกัด ซึ่งเป็นผลมาจากการที่มันสามารถงอกลำต้นใหม่จากลำต้นเดิมได้และรากของมันจะเจาะลึกลงไปในดิน ส่วนใบก็สามารถนำไปทำยาได้ การเก็บเกี่ยวนิยมเก็บเกี่ยวในช่วงที่ผลสุกงอมโดยให้ดูจากผลจะมีสีเข้มสด (สีแดง, ม่วง, ดำ) ในช่วงนี้ผลจะมีความหวานมากจึงเหมาะสำหรับนำไปรับประทานหรือนำไปทำแยมผลไม้และเหมาะที่จะนำไปทำอาหารอย่างอื่นทั้งของคาวและของหวาน

ในภาษาท้องถิ่นของไทยเรียกว่า หนามไข่ปู ในประเทศไทยพบกระจายพันธุ์บนพื้นที่ภูเขาสูง อาทิ  ดอยภูคา จังหวัดน่าน, ดอยอินทนนท์ ดอยผ้าห่มปก ดอยเชียงดาว จังหวัดเชียงใหม่, ภูกระดึง จังหวัดเลย

 ชนิด 

ตัวอย่างของชนิดแรสเบอร์รีในสกุลย่อย Idaeobatus มีดังนี้
 Rubus crataegifolius (แรสเบอร์รีเกาหลี)
 Rubus idaeus (แรสเบอร์รีแดงยุโรป)
 Rubus leucodermis (ไวต์บาร์ก หรือแรสเบอร์รีตะวันตก, แรสเบอร์รีน้ำเงิน, แรสเบอร์รีดำ, หมักทุ้ม)
 Rubus occidentalis (แรสเบอร์รีดำ)
 Rubus phoenicolasius (แรสเบอร์รีไวน์ หรือไวน์เบอร์รี)
 Rubus strigosus (แรสเบอร์รีแดงอเมริกา) (syn. R. idaeus var. strigosus)

บางชนิดก็เรียกว่าแรสเบอร์รีแต่มิได้อยู่ในสกุลย่อย Idaeobatus เช่น
 Rubus arcticus (แรสเบอร์รีอาร์กติก)
 Rubus nivalis (แรสเบอร์รีหิมะ)
 Rubus odoratus (แรสเบอร์รีดอก)
 Rubus sieboldii (แรสเบอร์รีโมลุกกะ)
# มหารูปแห่งโรดส์
มหารูปแห่งโรดส์  เป็นเทวรูปขนาดใหญ่ของเทพฮีลิออส หรือ อพอลโล เป็นหนึ่งในเจ็ดสิ่งมหัศจรรย์ของโลก จัดอยู่ในยุคเจ็ดสิ่งมหัศจรรย์ของโลกยุคโบราณ ร่วมสมัยกับประภาคารฟาโรสแห่งอเล็กซานเดรีย

มหารูปแห่งโรดส์สร้างมาจากสำริด เป็นเทวรูปของสุริยเทพอพอลโล ซึ่งเป็นหนึ่งในเทวสภาโอลิมปัส มีความสูงประมาณ 108 ฟุต (33 เมตร) มือขวาถือประทีป ประดิษฐานบนฐานทั้งสองข้างของปากอ่าวทางเข้าท่าเรือของเกาะโรดส์ ในทะเลอีเจียน ยืนถ่างขาคร่อมปากอ่าวให้เรือลอดไปมาได้ 

มหารูปนี้สร้างขึ้นโดย ชาเรสแห่งลินดอส ซึ่งเป็นประติมากรชาวกรีก  ในราว 280 ปี ก่อนคริสตกาล ใช้เวลาสร้างประมาณ 12 ปี  มีอายุยืนอยู่ได้ประมาณ 60 ปี ก่อนจะพังทลายลงด้วยแผ่นดินไหวครั้งใหญ่ เมื่อ 226 ปี ก่อนคริสตกาล  ซากชิ้นส่วนของมหารูปได้ถูกปล่อยปละละเลยไม่มีใครดูแล จนถึงคริสต์ศตวรรษที่ 10 ซากที่เหลืออยู่ถูกขายให้แก่ชาวเมืองซาราเซน ไปทำอาวุธในการทำสงครามครูเสดจนหมด  จนถึงปัจจุบันไม่มีเหลือซากของมหารูปนี้หลงเหลืออยู่แล้วเทวรูปโคโลสซูส
# แม่น้ำแคว
แม่น้ำแคว อาจหมายถึง

 แม่น้ำแควใหญ่ แม่น้ำสำคัญทางภาคตะวันตกของประเทศไทย มีกำเนิดจากทิวเขาถนนธงชัย ไหลผ่านจังหวัด ตาก อุทัยธานี กาญจนบุรี
 แม่น้ำแควน้อย (จังหวัดกาญจนบุรี) หรือ "แม่น้ำไทรโยค" แม่น้ำสำคัญทางภาคตะวันตกของไทย มีต้นกำเนิดจากป่าดงดิบตามแนวชายแดนไทย-พม่า ในจังหวัดกาญจนบุรี
 แม่น้ำแควน้อย (จังหวัดพิษณุโลก) แม่น้ำในจังหวัดพิษณุโลก เป็นลำน้ำสาขาย่อยของแม่น้ำน่าน

ru:Квай (река)
# บีเอ็มเอ็กซ์
บีเอ็มเอ็กซ์  หรือจักรยานวิบาก มักมีขนาดล้อที่ 20 นิ้ว มีการแข่งขันที่เรียกว่า บีเอ็มเอ็กซ์เรสซิง และยังมีการแสดงท่าทางผาดโผนที่เรียกว่า ฟรีสไตล์ ที่ประกอบด้วย 5 ท่าคือ สตรีท ,พาร์ก ,เวิร์ต ,เดิร์ท และ แฟลตแลนด์ เป็นการแสดงเทคนิคท่าทางต่าง ๆ บนที่ต่าง ๆ  ที่แตกต่างกัน

 ประวัติบีเอ็มเอ็กซ์ 
บีเอ็มเอ็กซ์เมื่อปี พ.ศ. 2513 เกิดขึ้นในรัฐแคลิฟอร์เนีย ประเทศสหรัฐอเมริกาองค์การกีฬาจักรยานโลก oknation.net โดยเกิดขึ้นมาเพื่อให้เด็ก ๆ ที่ไม่มีเงินมากพอที่จะซื้อรถมอเตอร์ไซค์วิบากมาฝึก  ใช้จักรยานฝึกซ้อมในสนามดินที่สร้างกันเอง จนมีการแข่งขันชิงแชมป์โลกที่แรกเมื่อปี  พ.ศ. 2525 

บีเอ็มเอ็กซ์ เป็นที่นิยมมากในอังกฤษ ผู้ชนะจะมีชื่อเสียงมาก

สำหรับในเมืองไทยการขี่ bmx ประเภท racing จะนักกีฬากลุ่มเดียวกันกับนักกีฬาเสือภูเขา bmx ประเภท freestyle หรือ flatland จะพอมีอยู่บ้างตามหัวเมืองใหญ่ๆ เช่น กทม. ขอนแก่น, เชียงใหม่  Siambmx
# สวอปการผิดนัดชำระหนี้
300px|thumb|กรณีมีการผิดนัดชำระหนี้ตราสารอ้างอิง ผู้ขายความคุ้มครองจ่ายเงินซื้อตราสารอ้างอิงที่ราคาพาร์ (ราคาหน้าตั๋ว) ให้กับผู้ซื้อความคุ้มครอง และผู้ซื้อความคุ้มครองส่งมอบตราสารให้ผู้ขายความคุ้มครอง เพื่อติดตามทวงถามหรือต่อรองการชำระหนี้ต่อไป 

สวอปการผิดนัดชำระหนี้  มักหมายความถึงรูปแบบหนึ่งของการประกันภัยซึ่งคุ้มครองผู้ถือตราสารหนี้หากผู้ออกตราสารผิดนัดชำระหนี้
# มังเคร่ช้าง
ชื่อสามัญ  โคลงเคลงขน  
ชื่อท้องถิ่น  เหมรฺช้าง หรือ  มังเครช้าง(กระบี่)

ลำต้น  เป็นไม้พุ่ม (S) สูง 1-5 เมตร  สีน้ำตาลอมม่วง  แตกกิ่งก้านในระดับต่ำและแตกเป็นจำนวนมาก  ทรงพุ่มกว้างครึ่งทรงกลม
ใบเป็นใบเดี่ยวแตกตรงข้าม  รูปร่างเป็นใบหอก  ปลายใบเรียวแหลม  ส่วนฐานใบโค้งมน ขอบใบเรียบ  ตวใบสากมีขนปกคลุม  ขนาดของใบ กว้าง3-5 เซนติเมตร  ยาว 5-10 เซนติเมตร
ดอกเป็นดอกช่อ  กระจกที่ปลายกิ่ง  ประกอบด้วยดอก 3-6ดอก  กลีบดอกมี 5กลีบ เป็นสีชมพู ม่วง เส้นผ่าศูนย์กลางของดอกประมาณ 5-6 เซนติเมตร
ผล เป็นผลเดี่ยวเกิดแต่ฐานรองดอกมีรูปร่างคล้ายคนโท  มีขนจำนวนมาก  ผลสีน้ำตาลอมเขียว เมื่อแก่จะเป็นสีม่วง เนื้อในแบบเปียกสีน้ำเงินเข้ม  ภายในมีเมล็ดจำนวนมาก ผลแตกออกตามขวาง

ที่อยู่   บริเวณป่าชายเลน  ดินค่อนข้างแข็ง สูงกว่าระดับน้ำทะเล 5-10 เมตร 
ประโยชน์น้ำต้มใบหรือน้ำคั้นจากใบใช้แก้โรคท้องร่วง  โรคบิด  และระดูขาว    ราก ช่วยบำรุงธาตุเ เจริญอาหาร  บำรุงกำลัง บำรุงตับ แก้อ่อนเพลีย  และ เพิ่มภูมิคุ้มกันโรค